Kovanica će biti izdana povodom 25. obljetnice uvođenja kune kao valute

Hrvatska narodna banka je priopćenjem od 7. svibnja najavila izdavanje nove prigodne kovanice od 25 kuna.

Kovanica će biti izdana povodom proslave 25. obljetnice uvođenja kune kao novčane jedinice u Republici Hrvatskoj.

Njome se može kupovati

Kovanica će biti izdana u količini od 30.000 komada i bit će optjecajna, što znači da se njome može kupovati. U optjecaj će biti puštena 30. svibnja ove godine.

Inače, ovo je 14. dizajn kovanice od 25 kuna, a ona je svaki put dosada puštena u optjecaj povodom obilježavanja značajnih obljetnica ili povodom značajnijih događanja.